stanford-oval/wikipedia huggingface dataset:
תחלואיני מלקה
הערות שוליים

↑  "Marathon great says athletes could have died at Doha world championships | The Times of Israel". www.timesofisrael.com. נבדק ב-2021-06-22.
↑  "Get to know Tachlowini Gabriyesos: Marathon man going all out to make the IOC Refugee Olympic Team". Olympics.com.
↑  אורן אהרוני, שני ספורטאים מישראל נבחרו למשלחת הפליטים לאולימפיאדה, באתר ynet, 8 ביוני 2021
↑  "Jamal Abdelmaji Eisa Mohammed joins the IOC Refugee Olympic Team". Olympics.com.
↑  ליאור ברטל, ‏תחלואיני גבריסיוס מישראל יישא את דגל משלחת הפליטים בטקס פתיחת האולימפיאדה, באתר דבר העובדים בארץ ישראל, 23 ביולי 2021
↑    דותן מלאך - טוקיו, ‏תם הטקס בטוקיו: המשלחת הישראלית סיימה עם ציפייה לפריז 2024, בעיתון מקור ראשון, 8 באוגוסט 2021
| --- | --- |
בקרת זהויות :  World Athletics: 14737736
לינדה פייגן

| --- | --- |

 לידה:  1 ביולי 1963 (בת 61) קולומבוס, אוהיו, ארצות הברית
 מדינה:  ארצות הברית 
 השכלה:  האקדמיה של משמר החופים של ארצות הברית  אוניברסיטת וושינגטון  בית הספר על שם דווייט אייזנהאואר לביטחון לאומי ואסטרטגיית משאבים 
 השתייכות:  משמר החופים של ארצות הברית
 דרגה:   אדמירל
 תפקידים בשירות
 מפקדת פיקוד האוקיינוס השקט של משמר החופים  סגנית מפקד משמר החופים של ארצות הברית  מפקדת משמר החופים של ארצות הברית
 עיטורים
   מדליית השירות המצוין של משמר החופים   מדליית השירות העילאי של מחלקת ההגנה  לגיון ההצטיינות (3)
 
לינדה פייגן (באנגלית: Linda L. Fagan; נולדה ב-1 ביולי 1963) היא קצינה אמריקאית בדימוס בדרגת אדמירל, כיהנה כמפקדת משמר החופים של ארצות הברית.
ביוגרפיה

פייגן נולדה בקולומבוס שבאוהיו. ב-1985 סיימה לימודי תואר ראשון באוקיינוגרפיה מאקדמיית משמר החופים. בתפקידה הראשון שירתה כקצינה בשוברת הקרח פולאר סטאר של משמר החופים. היא הוכשרה כקצינת בטיחות והמשיכה בתפקידי פיקוד ומטה בעיקר בהצבות שונות בארצות הברית, באנטארקטיקה (תחנת מקמרדו באי רוס), אפריקה, אירופה וטוקיו. ביוני 2010 מונתה למפקדת פעילות משמר החופים בניו יורק. ביוני 2012 מונתה לסגנית קצין אג"ם פיקוד צפון של ארצות הברית. ביוני 2014 מונתה למפקדת מרחב 1 בפיקוד האטלנטי של משמר החופים. ביוני 2016 מונתה לקצינת אג"ם במטה משמר החופים.
ב-2018 מונתה למפקדת אזור האוקיינוס השקט של משמר החופים וביוני 2021 מונתה לסגנית מפקד משמר החופים. היא קצינת הבטיחות הוותיקה ביותר המשרתת במשמר החופים. באפריל 2022 נבחרה על ידי נשיא ארצות הברית ג'ו ביידן למפקדת הבאה של משמר החופים ונכנסה לתפקיד בתחילת חודש יוני. היא האישה הראשונה שמילאה תפקיד זה והאישה הראשונה שפיקדה על אחת מזרועות הכוחות המזוינים של ארצות הברית.
לאחר כניסתו של הנשיא דונלד טראמפ לכהונתו השנייה בינואר 2025, פוטרה פייגן מתפקידה, בנימוק שנכשלה כמפקדת בהובלת משמר החופים למילוי תפקידו לביטחון הגבול, בהכנתו למילוי משימותיו, בקידום מדיניות גיוון, שוויון והכלה, ועל חלקה בפרשת הסתרת המידע על אירועי ההטרדות המיניות באקדמיית משמר החופים.
פייגן בעלת תואר שני מבית הספר למדעי הימים של אוניברסיטת וושינגטון ותואר שני באסטרטגיית משאבים לאומיים מהאוניברסיטה לביטחון לאומי.
רלסטון קרופורד

| --- | --- |
אין תמונה חופשית
 לידה:  5 בספטמבר 1906 סט. קתרינס, קנדה 
 פטירה:  27 באפריל 1978 (בגיל 71) יוסטון, ארצות הברית 
 מקום לימודים:  האקדמיה לאמנויות היפות בפנסילבניה  מכללת אוטיס לעיצוב ואמנות  Académie Scandinave 
 תחום יצירה:  ציור 
 צאצאים:  Neelon Crawford 
 
רלסטון קרופורד, באנגלית: Ralston Crawford ‏ (1906–1978) היה צייר, ליטוגרף וצלם מופשט אמריקאי.
ראשית חייו

הוא נולד ב-5 בספטמבר 1906 בסנט קתרינס, אונטריו, ובילה את ילדותו בבפאלו, ניו יורק. הוא למד אמנות החל מ-1927 בקליפורניה במכון לאמנות אוטיס. לאחר שעבד בסטודיו של וולט דיסני, הוא חזר למזרח ארצות הברית ללימודים נוספים באקדמיה של פנסילבניה לאמנויות יפות, ובקרן בארנס, שם נחשף לאמנותם של פיקאסו ומאטיס. לאחר שנסע לפריז, קרופורד נרשם לאקדמיה קולרוסי ב-1932, ואחריה בילה שנה באקדמיה בסקנדינביה.  בשנת 1934, הוא ערך את תערוכת היחיד הראשונה שלו במכללה לאמנות של מכון מרילנד
יצירה

קרופורד היה ידוע בעיקר בזכות ייצוגיו המופשטים של החיים והתעשייה העירונית. עבודתו המוקדמת הציבה אותו עם אמנים פרסיסיוניסטים כמו ניילס ספנסר וצ'ארלס שילר. הם התמקדו בתיאורים ריאליסטיים וברורים של מפעלים, גשרים ומספנות. עבודתו המאוחרת יותר הייתה מופשטת מבחינה גאומטרית. בספרד הוא צפה במלחמות שוורים ובתהלוכה הדתית במהלך השבוע הקדוש בסביליה. בניו אורלינס, הוא צייר וצילם בתי קברות וכן צייר מוזיקאי ג'אז בהופעה. מגזין פורצ'ן שלח את קרופורד לאזור איי ביקיני ב-1946 כדי לתעד ניסוי נשק גרעיני.
במהלך התקופה המופשטת שלו, הוא אמר, "אני לא מרגיש מחויב לחשוף את הצורות. ייתכן שהן נעדרות לחלוטין לצופה ביצירה, או אפילו לעצמי, אבל מה שיש, מופשט ככל שיהיה, צומח מתוך משהו שאני ראיתי. אני מייצר תמונות."
בשנת 1972 זכה קרופורד בפרס מהאקדמיה הלאומית לעיצוב.
מוות

ב-27 באפריל 1978, קרופורד מת מסרטן ביוסטון, טקסס, הותיר אחריו אשתו פגי (1917–2015) ושלושה ילדים. באותה תקופה, יצירותיו נכללו באוספים הציבוריים של מוזיאון הונולולו לאמנות, מוזיאון המטרופוליטן לאמנות, המוזיאון לאמנות מודרנית, מוזיאון וויטני לאמנות אמריקאית, מרכז ווקר לאמנות ומוזיאון טולדו לאמנות.
קרופורד קבור בבית הקברות מס' 3 של סנט לואיס בניו אורלינס, במרחק קצר מאחד מבתי הקברות הקתוליים שבהם הפיק רבות מיצירותיו.
אשתו, פגי קרופורד, מייסדת האגודה לאמנות מודרנית, שלימים תהפוך למרכז לאמנויות עכשוויות בסינסינטי, אוהיו, מתה ב-18 באפריל 2015.
הערות שוליים

↑  Freeman, R.B. (1973). Graphics '73 : Ralston Crawford . Lexington: University of Kentucky Press.
↑  Thurber, Hali. "Ralston Crawford". Caldwell Gallery Hudson.
↑  Artists, Schoelkopf Gallery (באנגלית)
↑  Haskell, B. (1985). Ralston Crawford. New York: Whitney Museum of American Art.
↑  Hirschl & Adler Galleries. (1993). Ralston Crawford: images of war. New York: author
↑  Ralston Crawford is Dead at 71; Abstract Painter and Lithographer". New York Times. 2 May 1978.
↑  Rosen, Steven (22 May 2015). "CAC Announces the Death of Founding Member Peggy Crawford". City Beat.
| --- | --- |
בקרת זהויות :  BNE: XX1331794  BnF: cb149720455 (data)  GND: 122715942  ICCU: USMV869652  ISNI: 0000 0000 7825 0748  LCCN: n83165928  PIC: 13321  RKD: 19010  SNAC: w6bk1g6n  SUDOC: 163271593  Trove: 804750  ULAN: 500029588  VIAF: 76588636   WorldCat (עם VIAF): 76588636
תומאס כריסטנסן

תומאס תיסון כריסטנסן (בדנית: Thomas Thiesson Kristensen; נולד ב-17 בינואר 2002 באורהוס שבדנמרק) הוא כדורגלן דני המשחק בעמדת הבלם בקבוצת אודינזה מהסרייה א'.
קריירת מועדונים

כריסטנסן גדל במחלקות הנוער של גאלטן FS, ויילה בולקלוב ואורהוס גימנסטיקפוינין. בשנת 2021 החל לשחק בקבוצה הבוגרת של אורהוס גימנסטיקפוינין במסגרת ליגת העל הדנית, ובסך הכל ערך 40 הופעות ליגה במדי המועדון, בהן הבקיע שער אחד.
ב-1 בספטמבר 2023 חתם כריסטנסן על חוזה לחמש שנים באודינזה מהסרייה א'.
הערות שוליים

↑  Kontrakt til ung forsvarsspiller, web.archive.org, ‏2021-12-13
↑  Ung AGFer rykker op i Superligatruppen til næste år | stiften.dk, stiften.dk, ‏2020-09-24 (בדנית)
↑  Thomas Kristensen è bianconero < Squadra < News < Udinese, www.udinese.it
Q

ערך זה עוסק באות באלפבית הלטיני. אם התכוונתם למשמעות אחרת, ראו .
| Qq |
| --- | --- | --- | --- | --- | --- | --- |
Qq
אלפבית לטיני
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |
האות Q (קיו) היא האות השבע-עשרה באלפבית הלטיני. האות מייצגת, מבחינה פונולוגית, עיצור ענבלי, סותם, אטום (/IPA: /q), כמו האות ק' בשפה העברית בהגיות מסוימות (בפרט בפי יוצאי תימן), וכמו האות ق בשפה הערבית. מקורה באות היוונית הארכאית קופא (Ϙ), שמקורה באות השמית קו"ף.
בתעתיק השפה הסינית, מסמנת Q את הצליל "צ'" (/IPA: /ʧ).
באנגלית, אחרי האות קיו (Qq) כמעט תמיד תבוא האות יו (Uu), ושתי אלו נהגות כמו האותיות K ו-W שבאות בזו אחר זו. לדוגמה: Queen, Question. יש רק מספר מילים מצומצם החורג מכלל זה (אנ'). במקרים אחרים, לדוגמה בשפה הספרדית לפני האותיות e ו-i, האות מייצגת עיצור וילוני, סותם, אטום (/IPA: /k).
ייצוגים אלטרנטיביים

באלפבית פונטי האות Q מיוצגת על ידי המילה "קוויבק" (Quebec).
בקוד ASCII מיוצגת האות על ידי 81 (Q) ו-113 (q).
בקוד מורס האות מיוצגת על ידי קו קו נקודה קו:
- - • -
בכתב ברייל:
התפתחות האות Q

| 0 | 1 | 2 | 3 | 4 |
| --- | --- | --- | --- | --- |

| קוף פרוטו שמית | קוף פיניקית | קופא יוונית | Q אטרוסקית | Q לטינית |
שימושים של האות Q

בביוכימיה, Q מייצגת גלוטמין.
בשחמט, Q מסמלת את המלכה.
במשחקי קלפים, Q מסמל את המלכה.
במחשבים:
Q היא שמה של שפת המחשב קיו
בלמידת מכונה, Q מסמל את האלגוריתם Q-learning, המבוסס על למידת חיזוק.
q היא קיצור למילה quit, ומשמש בתוכנות רבות כקיצור החודל פעולה.
בקולנוע:
בסדרת הסרטים ג'יימס בונד, Q הוא מפתח גאדג'טים וכלי נשק מטעם סוכנות הביון הבריטית שיעזרו לבונד במשימותיו.
Q – דמות בסדרה מסע בין כוכבים.
The Q continuum – גזע של חייזרים בסדרה מסע בין כוכבים.
בקוד לוחות הרישוי הבינלאומי, Q מייצג את קטר.
במתמטיקה:
\mathbb {Q}  מסמל את שדה המספרים הרציונליים.
q משמש לסימון המנה בסדרה הנדסית.
בפיזיקה ובהנדסה, Q מסמנת מקדם איכות.
Q היא שם של סדרה של צוללות – צוללת קיו.
בכלכלה האות Q מסמלת את כמות המוצר בשוק.
בחשמל האות Q מסמלת מטען בקולון, וקיבול אמפר-שעה. וכן כמות חום בקלוריות.
בפוקימון Q קטנה מופיעה על הזנב של הגרסה ההישויינית של הפוקימון "קווילפיש" וQ גדולה מופיעה על הזנב של הצורה המפותחת של אותה גרסה בשם "אוברקוויל".
דגל הקוד הבינלאומי של האות Q
גאבורג גאזריאן

גֵבורג גאזריאן (בארמנית: Գևորգ Ղազարյան; נולד ב-5 באפריל 1988) הוא כדורגלן עבר  ארמני ששיחק בעמדת הקיצוני באררט-ארמניה מליגת העל הארמנית ובנבחרת ארמניה.
קריירת מועדונים

גאזריאן התחיל את הקריירה שלו במחלקת הנוער של פיוניק ירוואן, בשנת 2004 ערך את הופעת הבכורה שלו בקבוצה הבוגרת. ב-24 במאי 2006, הבקיע את שער הבכורה שלו נגד שיראק, אחרי כמה דקות הבקיע את שערו השני. המשחק נגמר בניצחון 0-7 לטובת פיוניק.
בינואר 2007 הושאל לבננטס ירוואן עד לקיץ, הופעת הבכורה שלו כבש שלושער, ובקיץ חזר לפיוניק. ב-10 במאי 2010 כבש צמד בגמר הגביע הארמני שנגמר בניצחון 0-4 של פיוניק נגד בננטס. עם פיוניק זכה ב-5 אליפויות, 2 גביעים ו-2 סופרקאפים.
ביוני 2011, חתם במטאלורג דונייצק ביחד עם חברו לקבוצה מרקוס פיזאלי. ב-10 ביולי 2011 ערך את הופעת הבכורה שלו בניצחון 0-1 נגד צ'רנומורץ אודסה, ב-11 בספטמבר 2011 הבקיע את שער הבכורה שלו בניצחון 0-1 נגד אובולון קייב. ב-19 ביולי 2012 הבקיע שלושער ובישל שער אחד בניצחון 0-7 נגד צליק ניקשיץ.
ב-26 בנובמבר 2013 הושאל לשחטאר קאראגנדי והיה אמור להצטרף לקבוצה בקיץ, אך לא הגיע לסיכום עם הקבוצה ולכן חזר למטאלורג.
בקיץ 2014 חתם באולימפיאקוס לשנתיים אחרי שסיים חוזה במטאלורג.
כעבור כחצי שנה, בינואר 2015, הודיעה הנהלת אולימפיאקוס על הפסקת חוזהו של גאזריאן.
בקיץ 2018 חתם בצ'אווס.
קריירת מועדונים > קריירת נבחרות

בצעירותו שיחק גאזריאן בנבחרת ארמניה בכדורגל עד גיל 21. בשנת 2007 זומן לראשונה לסגל הנבחרת הבוגרת. ב-22 באוגוסט 2007 ערך את הופעת הבכורה שלו נגד פורטוגל במסגרת מוקדמות יורו 2008, המשחק נגמר בתיקו 1-1. ב-28 במרץ 2009 הבקיע את שער הבכורה שלו בתיקו 2-2 נגד אסטוניה.
בקמפיין מוקדמות יורו 2012 כבש 5 שערים, והיה שני להנריך מחיתריאן בטבלת מלך השערים של הנבחרת.
ב-11 בספטמבר 2012, הורחק גאזריאן לראשונה בקריירה שלו בהפסד 1-0 נגד בולגריה.
החיים הם תקופה קשה

ערך זה עוסק בספר אוטוביוגרפי מאת חנוך דאום. אם התכוונתם לסדרה דרמה קומית ישראלית, ראו .
| --- | --- |
עטיפת הספר
עטיפת הספר
 מידע כללי
 מאת:  חנוך דאום
 שפת המקור:  עברית
 סוגה:  אוטוביוגרפיה
 הוצאה
 הוצאה:  הוצאה עצמית
 תאריך הוצאה:  יולי 2020
 מספר עמודים:  232
 עורך:  מורן שריר
 סדרה
 ספר קודם:  "אלוהים לא מרשה" (2007)
 הספר הבא:  "החיים הם רק תקופה" (2022)
החיים הם תקופה קשה הוא ספר אוטוביוגרפיה של הקומיקאי והפובליציסט חנוך דאום. הספר, בעריכתו של מורן שריר, יצא לאור ביולי 2020 על ידי הוצאה עצמית של דאום ורעייתו אפרת, באמצעות שיווק אינטרנטי ברשתות החברתיות "אינסטגרם" ו-"פייסבוק". אורכו של הספר 232 עמודים ברוטו ו-225 נטו, והוא מחולק ל-19 פרקים המהווים אנקדוטות שונות בחייו של דאום. שם הספר, "החיים הם תקופה קשה", נלקח ממופע הסטנד-אפ של דאום בעל אותו השם.
אופיו של הספר הומוריסטי ומבודח בעיקרו, אך בחלקים מסוימים ישנן גם התייחסויות רציניות לדיכאון, התקפי חרדה, הפרעה טורדנית-כפייתית, הפרעת קשב, ריכוז והיפראקטיביות, שכול, יתמות ואבל. כמו כן, דאום משתף במעט בהשקפות העולם האידאולוגיות שלו. נוסף על כך, דאום גם מתייחס אל עצמו בביקורת על ספרו האוטוביוגרפי הקודם, "אלוהים לא מרשה".
כמעין "אנדרדוג" שיצא לאור באופן עצמאי לגמרי ולא בדרך המסורתית, הספר לא זכה לסיקור נרחב בעיתונות הישראלית (פרט לעיתון "ידיעות אחרונות" – מעסיקו של דאום כבעל טור). עם זאת, שתי ביקורות התפרסמו במדורי הספרות של "הארץ" ו"מקור ראשון" והן היו חיוביות בעיקרן. כמו כן, הספר הפך לטרנדי ברשתות החברתיות ובקרב אושיות הרשת. מכירת הספרים הייתה מוצלחת גם היא, ועל פי ההערכות נמכרו כ-70,000 עותקים של הספר. ב-2022, פורסם כי המכירות הסתכמו בכ-100,000 עותקים בסך הכל.
בעקבות ההצלחה של דאום, העיתונאי עמית סגל פרסם את ספר העיון הפוליטי "סיפורה של הפוליטיקה הישראלית" בהוצאה עצמית גם כן, סדרת דרמה קומית המבוססת על הספר, הנושאת גם כן את השם "החיים הם תקופה קשה", הופקה עבור ערוץ "קשת 12". לאור הפופולריות לה הספר זכה, דאום הכריז כשנה אחר כך, ביוני 2021, כי המשכון נמצא בשלבי כתיבה. "החיים הם רק תקופה", ההמשך, יצא באוגוסט 2022.
סדרת טלוויזיה

ב-23 בספטמבר 2024 עלתה לאוויר במאקו הסדרה הקומית החיים הם תקופה קשה.
דאום משחק בתפקיד עצמו, את אשתו, אפרת, מגלמת עלמה זק, את רב היישוב בו הוא גר מגלם שי אביבי, ואת בתו משחקת נטע רוט. התסריט נכתב על ידי חנוך דאום, עומרי עמית ואדר מירום.
הערות שוליים

↑   טלילה ציפר, אלוהים, שרה נתניהו ודודו טופז נפגשים בספרו של חנוך דאום - והתוצאה מצחיקה מאוד, באתר הארץ, 12 בנובמבר 2020
↑    יאיר קראוס, ‏מחשבות שמחות על חיים עצובים: דרכו של חנוך דאום, בעיתון מקור ראשון, 2 באוגוסט 2020
↑  ג'וני - גרסת רוני גמזו, YouTube, ‏23 בספטמבר 2020
↑  דוד ורטהיים, וואלה! ברנז'ה, ‏הספר של עמית סגל נחטף בטירוף: אז כמה נמכרו תוך 48 שעות?, באתר מעריב אונליין, 7 ביולי 2021
1 2  גיל משעלי, ‏סדרת דרמה קומית של חנוך דאום תעלה בקשת 12, באתר ‏מאקו‏, 23 בפברואר 2022
↑  "סיפורה של הפוליטיקה הישראלית", הוצאה עצמית, 2021; עמ' 280
↑  החיים הם תקופה קשה - פרקים מלאים לצפייה ישירה, באתר 12+
↑  סמדר שילוני, "החיים הם תקופה קשה": כשצריך להצחיק מבלי להדחיק, חנוך דאום הוא האיש שלנו, באתר ynet, 24 בספטמבר 2024
| חנוך דאום |
| --- | --- | --- |
| ספרים | חגים, חוגגים ומה שביניהם • מה אתה יותר יהודי או ישראלי • אלוהים לא מרשה • בשביל הנפש • רב הנסתר • נפש יהודית • החיים הם תקופה קשה • החיים הם רק תקופה |  |
| תוכניות טלוויזיה | שעת נפש • מחוברים • המתנחל • הקודחים • גרעינים • מחשב מסלול מחדש • יס מן |  |
סימוניה

ערך זה עוסק ברכישת משרות כנסייתיות בכסף. אם התכוונתם לכת, ראו .
שִׁמְעוֹנוּת (בלועזית: סימוניה) היא שם גנאי למכירת משרות כנסייתיות בכסף וגביית תשלום עבור שירותי דת.
מקור השם

השמעונות נקראת כך על שם שמעון הקוסם, אשר ביקש לקנות מפטרוס ויוחנן את היכולת להוריד את רוח הקודש על המאמינים.
ויהי בראות שמעון כי נתן רוח הקדש בסמיכת ידי השליחים ויבא לפניהם כסף: ויאמר תנו-נא גם-לי שלטן כשלטן הזה אשר יקבל את-רוח הקדש כל אשר-אשים עליו את-ידי:  ויאמר אליו פטרוס כספך יהי אתך לאבדון יען אשר אמרת לקנות במחיר את-מתת האלהים: אין-לך חלק וגורל בדבר הזה כי לבבך איננו ישר לפני האלהים:  ועתה שוב מרעתך זאת והתחנן אל-האלהים אולי תסלח לך מזמת לבבך:  כי-ראה אנכי כי-באת בידי מרורת רוש וחרצבות רשע: ויען שמעון ויאמר העתירו אתם בעדי אל-יהוה לבלתי-בוא עלי דבר מכל אשר אמרתם:
סיבות

בתקופות מוקדמות הייתה השמעונות עניין מקובל ומובן מאליו. הסיבה למכירה זו הייתה שמשרת כמורה (וכמובן, משרה בכירה יותר כגון בישופות או ארכיבישופות) הייתה מקנה למחזיק בה הכנסות, ומכאן רצונו של הממנה ליהנות מחלק מהכנסות אלו מראש.
סינוד לטראנו מ-1059 התייחס גם לשמעונות:
”שבשום אופן לא יקבל כהן או כומר, כנסייה באמצעות אנשים חילוניים, חינם או תמורת ממון.

לא ייכנס אדם למנזר בתקווה או הבטחה שייעשה אב מנזר.

לא יחזיק כהן בעת ובעונה אחת שתי כנסיות.

לא יוסמך איש לכהונה כנסייתית איזו שהיא, או יקודם בדרגתו, באמצעות המינות של השמעונות.”
כך גם בוועידת לטראנו השנייה, 1123
”הננו אוסרים על פי סמכות הכס האפוסטולי, שיוסמך מישהו, בכל אופן שהוא, או יתמנה לכהונה בכנסיית האלוהים תמורת ממון. אם בינתיים מקל מישהו בכנסייה הסמכה אשר כזאת או מינוי אשר כזה, תישלל ממנו לחלוטין המעלה אשר קיבל.”
למרות האמור לעיל, בתקופת אפיפיורות אביניון, כאשר האפיפיור נזקק לכסף לבסס את שלטונו באביניון, להחזיק בנחלות הכנסייה באיטליה, ולעמוד במאבק נגד הקיסר לודוויג הרביעי, האפיפיור יוחנן העשרים ושניים גייס כספים באמצעות מכירת משרות הכנסייה לכל המרבה במחיר. כך למשל כל בישוף היה צריך לתת לאפיפיורות לפחות את מלוא שכרו בשנת כהונתו הראשונה, הן במינוי חדש והן כאשר הועבר מבישופות אחת לבישופות נחשבת יותר. בדרך זו, כאשר התפנתה משרת בישוף, היה האפיפיור מצליח לקבל תשלום משני בישופים או יותר.
ראו גם

שטר מחילה
הערות שוליים

↑  יעקב כנעני, אוצר הלשון העברית לתקופותיה השונות: הובאו בו גם כל המלים הארמיות והלועזיות המקובלות בלשון העברית החיה והמדעית , הוצאת מסדה, 1960. עמ' 5844.
| --- | --- |
בקרת זהויות :  NLI: 987007546249505171  BNE: XX544979  BnF: cb133192272 (data)  LCCN: sh85122739  NKC: ph138489 
ערך זה הוא קצרמרבנושא נצרות. אתם מוזמנים לתרום לוויקיפדיה ו.
נקר לוזון

| נקר לוזון |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: נקראים
משפחה:: נקריים
סוג:: Chrysocolaptes
מין:: נקר לוזון
שם מדעי
 Chrysocolaptes haematribon ‏ואגלר, 1827

נקר לוזון (שם מדעי: Chrysocolaptes haematribon) הוא מין של עוף ממשפחת הנקריים ומהסוג Chrysocolaptes (אנ').
מידע כללי

אורכו של הנקר הוא עד 29 סנטימטרים. לזכרים של מין זה יש גב בצבע אדום, בטן בצבע צהבהב וציצה בצבע אדום ואילו לנקבות יש ציצה בצבע שחור. הצוואר בצבע שחור לבן והזנב שחור. לנקבה אין ציצה אדומה בניגוד לזכר. נקר זה נחשב בעבר כתת-מין של המין Chrysocolaptes guttacristatus (אנ') שפוצל לשמונה מינים נפרדים. הנקר ניזון מזחלים, גלמים ונמלים. לעיתים קרובות הוא נראה מחפש מזון על עצים גדולים. הנקר מנקר ודופק בעץ כדי למצוא חרקים. הנקר נראה לעיתים בזוגות או קבוצות קטנות לצד המינים נקר צפוני מפויח (אנ') ונקר לבן-בטן (אנ'). הנקר מקנן בחללי עצים ועונת הרבייה מתרחשת מינואר עד מאי. הנקבה מטילה שתיים עד חמש ביצים, אשר בוקעות תוך חודש.
הנקר אנדמי לפיליפינים ובעיקר ללוזון ואיים קרובים. בתי הגידול שלו הם יערות שפלה לחים טרופיים ולעיתים רחוקות גם יערות הררים טרופיים עד גובה של 1,500 מטרים. האיום העיקרי של הנקר הוא אובדן בתי גידול וסחר בלתי חוקי בחיות בר. הרשימה האדומה של IUCN העריכה שמצב השימור שלו הוא ללא חשש בגלל תפוצתו הגדולה ביערות הפיליפינים עם זאת מעריכים שהאוכלוסייה שלו נמצאת בירידה עקב בירוא יערות. הנקר נמצא במספר אזורים מוגנים בפיליפינים כמו הר בנאהאו, הר מאקילינג, הר איסרוג, הפארק הלאומי בטאן ופארק צפון סיירה מדרה.
נקר זה תואר למדע ב-1827 על ידי הזואולוג יוהאן גאורג ווגלר (אנ').
הערות שוליים

↑  נקר לוזון באתר הרשימה האדומה של IUCN
↑  נקר לוזון, באתר ebird (באנגלית)
1 2  נקר לוזון, באתר העופות של העולם (באנגלית)
↑  Allen, Desmond (2020). Birds of the Philippines. Barcelona: Lynx and Birdlife International Field Guides
רן בר-זיק

| --- | --- |

 לידה:  16 בספטמבר 1977 (בן 47) בת ים, ישראל 
 מדינה:  ישראל
 מעסיק:  הארץ, סייברארק 
 סוג כתב:  טכנולוגיה
 קישורים חיצוניים
 פייסבוק:  rbarzik
 טוויטר:  barzik
 טלגרם:  interil
 בלוג אינטרנט ישראל
 
רן בר-זיק (נולד ב-16 בספטמבר 1977) הוא עיתונאי טכנולוגיה ב'הארץ', האקר לבן, בלוגר טכנולוגי ומתכנת, הידוע בעיקר בשל פרצות וחולשות אבטחה שהוא מפרסם ובפעילותו למען אבטחת מידע, אינטרנט חופשי ופרטיות. מכהן כמרצה בחוג למדעי המחשב של הקריה האקדמית אונו.
קריירה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא הוא לא עובד כבר בהארץ ולא בווריזון ישראל.
בשנת 1996 הקים רן בר-זיק את אתר האינטרנט נומנור, שהיה הבסיס לקהילת טולקין הישראלית, שבר-זיק היה ממוביליה במשך כעשרים שנה.
ב-2008 הקים את הבלוג "אינטרנט ישראל" בו הוא מפרסם מאמרים ומדריכים בנושא טכנולוגיות וטכניקות חדשות בתחום פיתוח האינטרנט לצד גילויים על פרצות אבטחה וחולשות אבטחה שהוא מגלה באתרים ובמערכות. במקביל לעבודתו כארכיטקט תוכנה בסייברארק, משמש מ-2017 כעיתונאי טכנולוגיה במדור קפטן אינטרנט של ׳דה מרקר׳.
קריירה > חשיפות בולטות

בין פרסומיו המרכזיים, חשיפת פרצות וחולשות שהתגלו במערכת התעודות הביומטריות במשרד הפנים, באתר קרנות השוטרים, במערכת הפריימריז של הליכוד, באתר זאפ ובאתרי עיריית חיפה ורחובות. בנוסף, בר-זיק אחראי לגילוי פרצות בחברות רב-לאומיות, בהן חשיפת הליקוי שאיפשר לתוקף להפעיל מצלמה בדפדפן כרום ופרצה שאיפשרה לחטוף חשבונות וואטסאפ. ב-2018 חשף רשת פרופילים מזויפים שהייתה קשורה לשר לשעבר משה בוגי יעלון והראשונה שנחשפה בהקשר של פוליטיקאי ישראלי. בר-זיק פרסם מספר חורי אבטחה שהתגלו במערכות של פייסבוק, וכן מרבה לבקר את החברה בתקשורת.
ב-2018 חשף פרצת אבטחה של "קרנות השוטרים" באמצעותה מנהלי רשת מכירת הסמים טלגראס יכלו לזהות שוטרים סמויים.
ב-2020 חשף דליפת אבטחה של תוכנת ״אלקטור״ שחשפה את פנקס הבוחרים.
ב-2022 חשף דליפת אבטחה של מערכת ניהול הבחירות של אתר ש״ס שגם היא חשפה את פנקס הבוחרים.
קריירה > פעילות חברתית

ב-2018 הוביל את המאבק כנגד חוק סינון האתרים של חבר הכנסת מיקי זוהר ופרסם סדרת מאמרים ב'הארץ', ב'ישראל היום' וטור דעה ששודר בכאן דיגיטל. שיאו של המאבק היה פניה של בר-זיק באמצעות הטוויטר לחברי כנסת על מנת שיסירו את חתימתם מהחוק. חברי הכנסת איתן כבל, רועי פולקמן, עליזה לביא, מירב בן-ארי נענו לבר-זיק והסירו את חתימתם מטיוטת החוק והוא נמשך מוועדת הכלכלה של הכנסת.
קריירה > בתקשורת

בנוסף לעבודתו העיתונאית ב'הארץ', בר-זיק משמש כפרשן לענייני טכנולוגיה ב-Next עם דרור גלוברמן וב'חי בלילה' עם נדב בורנשטיין ויש לו פינה טכנולוגית שבועית בתוכנית הכלכלית של 102FM. בר-זיק אף משתתף לעיתים קרובות בפודקאסט "סייברסייבר" יחד עם נעם רותם ועידו קינן.
ב-2018 בר-זיק העיד כעד טכני במשפט של מזבלה כנגד פייסבוק ישראל. לאחר שעדותו הוגשה, פייסבוק הציעה לבר-זיק עבודה. דבר שגרר ביקורת רבה כלפי החברה.
ספרים ופרסומים

ב-2019 הוציא את "ללמוד ג'אווהסקריפט בעברית" בהוצאת החוג למדעי המחשב הקריה האקדמית אונו. ספר לימוד לשפת ג'אווהסקריפט שיצא לאור באמצעות מימון המונים באתר הדסטארט וגייס למעלה מ-280 אלף ש"ח. בהמשך, כתב ספרי לימוד גם ל-Node.js, React, MySQL, ול-jQuery.
נשוי ואב לארבעה. תושב פתח תקווה.
הערות שוליים

↑  ynet, תואר ראשון במדעי המחשב: כשהייטק וביזנס נפגשים, באתר ynet, 12 בדצמבר 2019
↑  על קהילת טולקין הישראלית
↑  שחר סמוחה, ‏למה דווקא אומת הסטארט-אפ היא גם גן עדן להאקרים, באתר גלובס, 17 במרץ 2018
↑  רן בר-זיק, ‏קבעתם תור לתעודה ביומטרית? הפרטים שלכם נחשפו, באתר ‏מאקו‏, 8 בינואר 2018
↑  עומר כביר, כשל באתר קרנות השוטרים איפשר חשיפת פרטים אישיים, באתר כלכליסט, 27 בפברואר 2018
↑  סתיו נמר, אריק בנדר, ‏פרצת אבטחה בפריימריז של הליכוד: "כל אחד יכול להשפיע על התוצאות", באתר מעריב אונליין, 13 בפברואר 2019
↑  נתי יפת, ‏פירצת אבטחה חמורה בזאפ: "אין ספק שיש מי שניצל אותה", באתר גלובס, 1 במרץ 2018
↑   רן בר-זיק, אתר של עיריית חיפה אפשר לגנוב מידע אישי על כל ילדי העיר, באתר הארץ, 25 בנובמבר 2018
↑   רן בר-זיק, חולשה באתר עיריית רחובות סיכנה תושבים. ויש גם חדשות טובות, באתר הארץ, 18 במרץ 2018
↑  Catalin Cimpanu, Chrome Bug Allows Sites to Record Audio and Video Without a Visual Indicator, BleepingComputer, ‏29 במאי 2017 (באנגלית)
↑  Catalin Cimpanu, Recent wave of hijacked WhatsApp accounts traced back to voicemail hacking, ZDNet, ‏4 באוקטובר 2018 (באנגלית)
↑  אהוד קינן, ‏מי מפעיל צבא של מגיבים לבוגי יעלון?, באתר ‏מאקו‏, 19 באוגוסט 2018
↑  עמרי ברק -ישן, ‏פרצת האבטחה שמסכנת את השוטרים, באתר ‏מאקו‏, 27 בפברואר 2018
↑  רן בר-זיק, איך חשפנו שעכשיו כולנו חשופים, באתר העין השביעית, 9 בפברואר 2020
↑   רן בר-זיק, הליכוד העלה את פנקס הבוחרים לאפליקציה - פרטים אישיים של 6,453,254 ישראלים דלפו, באתר הארץ, 9 בפברואר 2020
↑   רן בר-זיק, מחדל אבטחת מידע נרחב יותר מאלקטור: ש"ס מחזיקה מידע מפורט על מיליוני אזרחים במאגר קל לפריצה, באתר TheMarker‏, 30 באוקטובר 2022
↑   כאן דעה | חוק הפורנו - בזבוז כספי ציבור, סרטון  באתר יוטיוב (אורך: 1:32)
↑  עודד ירון, בעקבות הפרסום ב"הארץ": ח"כים מסירים את תמיכתם מחוק הפורנו, באתר הארץ, 5 בדצמבר 2018
↑   דף העיתונאי של רן בר-זיק, באתר הארץ, 28 באוגוסט 2023
↑  אורן פרסיקו, פייסבוק נגד בלוגר, באתר העין השביעית, 25 במאי 2017
↑  עומר כביר, מתכנת ישראלי: פייסבוק פנתה אלי בהצעת עבודה, לפני שהעדתי נגדה בבית המשפט, באתר כלכליסט, 18 בינואר 2018
↑   רפאלה גויכמן, הבלוגר שהוזמן להעיד נגד פייסבוק - ופתאום קיבל ממנה הצעה מפתה, באתר TheMarker‏, 18 בינואר 2018
↑  עודד ירון, פייסבוק שלחה הצעת עבודה למתכנת לאחר שהסכים להעיד נגדה, באתר הארץ, 18 בינואר 2018
↑  השקת ספרו של רן ברזיק – ללמוד ג’אווהסקריפט בעברית, באתר הקריה האקדמית אונו
↑  פרויקט גיוס: ללמוד ג'אווהסקריפט בעברית, באתר Headstart
↑  רן בר-זיק, הספרים שפרסם, באתר "ללמוד תכנות בעברית"
| --- | --- |
בקרת זהויות :  NLI: 987008816890505171  VIAF: 7159610753140542744   WorldCat (עם VIAF): 7159610753140542744
צילום וידאו תת-מימי

צילום וידאו תת-מימי
צילום וידאו תת-מימי (באנגלית: Underwater Videography) הוא תהליך צילום רצפים של תמונות וצלילים מתחת למים במסגרת צלילה ספורטיבית (Recreational diving) או במסגרת הפקות סרטים תיעודיים וסרטי קולנוע.
היסטוריה

בשנת 1940 הוקרן באוסטריה לראשונה הסרט התת-מימי הראשון "Pirsch unter Wasser" מאת הצלם האוסטרי האנס האס. הסרט אשר היה באורך 16 דקות הוקרן בבתי הקולנוע שונים לפני שהוקרנו בהם הסרטים העיקריים.
הקרנת הבכורה של הסרט "Sesto Continente” בבימויו של פולקו קוויליצ'י, אשר היה הסרט התת-מימי הראשון באורך מלא, התקיימה במהלך שנת 1954. זה היה הסרט הדוקומנטרי התת-מימי הראשון אשר היה באורך מלא ובצבע.